Document ID: /fineweb-2-swissfilter-quality_10-filterrobots/filtered/02821.jsonl.gz/70

U nedjelju, 27. svibnja 2018. u župnoj crkvi sv. Karla u Luzernu organizirano je prvopričesničko slavlje. Tema je bila „Dođite živomu vrelu“, zato su prvopričesnici u crkvu ušli noseći male kantice za vodu. Pred oltarom je bio postavljen zdenac iz kojeg je tekla voda. Fra Branko je u prigodnoj propovijedi prvopričesnike, njihove roditelje i ostale vjernike pozvao da čuvaju bjelinu i čistoću duše perući se na izvoru Božje riječi, euharistije i svete ispovijedi. Roditelji su prvopričesnicima predali svijeće uz obećanje i dalje bdjeti da se svjetlo vjere ne ugasi na njihovom životnom putu. Kao simboličan čin ulili su dlanove djece vodu koju su oni prinijeli i izlili u zdenac. Prvopričesnici su pjesmama i recitacijama zahvalili Bogu za ovaj milosni dan i svojim roditeljima za njihovu brigu i ljubav. Svetu misu je pjevanjem i sviranjem animirao zbor mladih. Nakon mise uslijedila je vanjska proslava u domovima prvopričesnika. Prvopričesnici su zajedno s roditeljima iz zdenca zahvatili vode i ponijeli u svoje domove. Njome su kod obiteljskog stola blagoslovili jelo i uzvanike. Ovogodišnji prvopričesnici su: Sara Ramljak, Lucia Bauer, Lorena Ivanković, Sara Đondraš, Valentina Majić, Elena Marija Bilobrk, Tanea Dujak, Laura Nevistić, Melanie Dovođa, Ana Parić, Luka Jelančić, Luka Vučer, Mateo Kovač, Jan Zlatunić, David Grmača, Luka Nađivan, Marko Bandić, Niko Jurčević, Ivan Radoš, Dario Čokara.